Nasaf (futbol klubi)

Nasaf – Qashqadaryo viloyati Qarshi shahrining futbol jamoasidir. 1986-yilda tashkil topgan. Klub „ajdarlar“ laqabi bilan ham mashhur. 1997-yildan boshlab Oʻzbekiston Superligasi qatnashchisi. Futbol boʻyicha Oʻzbekiston Superligasida 1 marta va Oʻzbekiston kubogida 4 marta gʻolib boʻlgan.

 Tarixi 
 Nomlanish tarixi 
 1986—1991: Geolog
 1992: Paxtachi
 1993—1995: Nasaf 
 1996: Dinamo-Nasaf
 1996—: Nasaf 
 Tarix 
„Nasaf“ jamoasi 1986-yilda tashkil etilgan. Oʻzbekiston Oliy ligasida 1997-yildan beri ishtirok etadi.

1994-yilda Qashqadaryo viloyati tarixida ilk marotaba Muborakning „Mashʼal“ jamoasi birinchi ligada gʻoliblikni qoʻlga kiritib, kelgusi mavsumdan kuchlilar safida qatnasha boshladi. Ikki yil oliy ligada oʻz oʻrnini saqlab qoldi. Oʻsha tarkibda Asror Aliqulov, Anvar Berdiyev, Oleg Qahhorovlar harakat qilishgan. 1997-yili „Mashʼal“ oliy ligadagi oʻz oʻrnini „Nasaf“ jamoasiga boʻshatib bergan. Bungacha birinchi ligada Qarshi shahri sharafini „Dinamo-Nasaf“ (avvalgi nomlari „Geolog“, „Nasaf“) jamoasi himoya qilib kelgan. „Mashʼal“ esa birinchi ligada „Dinamo-Nasaf“ oʻrnini egalladi. Shu tariqa viloyatning ikki jamoasi oʻzaro rokirovkasidan soʻng 1997-yilgi mavsumdan boshlab „Nasaf“ klubining Oliy ligadagi ishtiroki boshlangan. Oʻsha yili qarshidagi „Mehnat“ stadioni qayta rekonstruksiya qilinib, „Nasaf“ markaziy stadioniga aylantirildi. qarshiliklar debyut mavsumni Viktor Borisov murabbiyligida kuchli oltilikda yakunlashga erishishdi.

1998-yilgi mavsumda ham „Nasaf“ yuqorilashda davom etdi. „Andijon“ jamoasidan qabul qilingan (0:6) magʻlubiyatdan keyin bosh murabbiy Viktor Borisov isteʼfoga chiqqan. Viktor Makarov bilan jamoa finishga beshinchi boʻlib yetib kelgan. Ammo oʻzining uchinchi mavsumini klub oʻz tarixidagi hozirgacha eng yomon natija – 11-oʻrin bilan yakunlagan. Tarkib 80 foizga yangilandi. Jamoaga qoʻqonlik mutaxassis Bahrom Hakimov bosh murabbiy etib tayinlandi. Qarshida oʻtgan bellashuvlarda amaldagi chempion „Doʻstlik“ va „Neftchi“, „Navbahor“ „Paxtakor“ jamoalarini magʻlubiyatga uchratdi. Oʻsha yili jamoa chempionatda 85 ochko toʻplab, 20 jamoa orasida mavsumni uchinchi pogʻonada yakunladi. Bu ularning Oliy liga tarixidagi dastlabki medallari edi. 2001-yilgi mavsumda ham „Nasaf“ yana bronza medalini olidi.

2001—2002-yilgi Osiyo Chempionlar ligasida mamlakat sharafini himoya qildi. „Doʻstlik“ va „Neftchi“ jamoalari bu turnirda qatnashishdan bosh tortgach, bu vazifa „Nasaf“ga yuklandi. Dastlab Turkmaniston va Tojikiston chempionlari mahv etilgach, BAA da tashkil etilgan guruh bosqichida mezbonlar, Eron hamda Quvayt chempionlariga qarshilik koʻrsatishdi. Qitʼaning eng nufuzli musobaqasida yarim finalga qadar yetib kelishdi. Albatta mamlakatning uchinchi jamoasining qitʼa turnirida toʻrtinchi pogʻonani egallashi ham ancha yuqori natija hisoblanadi. Oʻzbekiston kubogida ham jamoa finalga qadar yetib keldi va „Paxtakor“ga magʻlub boʻldi (1:3).

2003—2004-yillarda jamoa sovrindorlar safiga kirolmay qolishi natijasida Bahrom Hakimovning „Nasaf“dagi besh yillik faoliyati nihoyasiga yetgan. 2005-yilda ukrainalik Oleg Morozov jamoani boshqaruviga oldi. Ammo mavsum oxiriga kelib jamoa uchinchi bor bronza medallarga sazovor boʻldi. 2006-yili Bahrom Hakimov yana „Nasaf“ga qaytdi va jamoa bilan toʻrtinchi marta bronzani qoʻlga kiritgan.

Oliy ligadagi 11-mavsumga kelib asosiy tarkibning oʻzagi bir necha yillardan beri saqlanib qolgan boʻlsa-da, baribir vaqt oʻz hukmini oʻtkaza boshladi. Natijada 2007-yili ikkinchi davrani Fomichyov qoʻl ostida oʻtkazgan qarshiliklar kuchli oltilikda yakunlashdi. 2008-yilgi mavsumda esa „Nasaf“ 9-oʻrin bilan cheklandi. Natijada yil oxiriga kelib klub rahbariyatida jiddiy oʻzgarishlar amalga oshirildi. Bahrom Davlatov jamoa rahbari va menejeri etib tayinlandi. Shoʻrtan gaz-kimyo majmuasi klub muassisi va bosh homiysi qilib belgilandi.
2009-yilda Viktor Kumikov qoʻl ostida „Nasaf“ futbolchilari beshinchi bor bronza medal egasiga aylanishdi. 2010-yilda esa birinchi davrada jamoani Viktor Kumikov, ikkinchi davradan esa ukrainalik taniqli mutaxassis Anatoliy Demyanenko boshqara boshladi. Natija esa yana – 3-oʻrin. Shuningdek, keyingi ikki yil ichida klub qoshida futbol akademiyasi ish boshladi. Unga Ukrainadan Sergey Petrovich Kucherenko taklif etildi. Jamoa qoshidagi futbol maktab tarbiyalanuvchilari (1994–1995-yilda tugʻilganlar) oʻz tengqurlari orasida 2010-yili mamlakat chempioniga aylandi.

2011-yil jamoa tarixidagi eng esda qolarli mavsum sifatida yodda qoladigan boʻldi. Mavsum avvalida tarkibga bir qator tajribali va iqtidorli futbolchilarni jalb etgan qarshiliklar oldiga bir yoʻla uchta musobaqa – Osiyo futbol konfederatsiyasi kubogi, Oʻzbekiston chempionati va kubogi bellashuvlarida muvaffaqiyatli qatnashish vazifasi qoʻyildi. Ukrainalik taniqli mutaxassis Anatoliy Demyanenko qoʻl ostida qarshilik futbolchilar 2011-yili Osiyo Futbol Konfederatsiyasi kubogini qoʻlga kiritishdi.

„Nasaf“ 2012-yilgi mavsumini yangi murabbiy qoʻl ostida boshladi. Jamoa Roʻziqul Berdiyev boshqaruviga oʻtdi. Roʻziqul Berdiyev mavsumning birinchi davrasi yakunlanmasdan turib, bosh murabbiylik lavozimidan ozod qilinadi. Shu yili jamoa chempionatni 4-pogʻonada yakunladi. Oʻzbekiston Kubogi finalida esa Toshkentning „Bunyodkor“ jamoasiga magʻlub boʻldi.

2013-yilgi mavsumni muvaffaqiyatsiz boshlagan klub mavsum oxiriga kelib, peshqadamlar safidan joy oldi. Shu yili yana bronza sovrini sohibiga va oʻz tarixida toʻrtinchi marta Oʻzbekiston Kubogi finalchisiga aylandi. Ammo finalda Toshkentning „Paxtakor“ jamoasiga yutqazdi (2:1). Shu yilgi mavsum yakuni boʻyicha Roʻziqul Berdiyev eng yaxshi murabbiy nominatsiyasi boʻyicha yil laureatiga aylandi. Osiyo chempionlar ligasini pley-off bosqichida boshlaydigan boʻldi.

2014-yilgi Osiyo Chempionlar ligasi pley-off uchrashuvi omadsiz yakunlandi. Qatarning „Al-Jaish“ klubiga 1:5 hisobida imkoniyatni boy berdi va asosiy eʼtiborini ichki chempionatga qaratdi. Natijada „Nasaf“ oʻz tarixida sakkizinchi marotaba bronza medallarini qoʻlga kiritdi.

2015-yilgi futbol mavsumida „Nasaf“ oʻz tarixida beshinchi marta Oʻzbekiston Kubogi finaliga chiqib, 17-oktyabr kuni Jizzax shahrida oʻtkazilgan final uchrashuvida Toshkentning „Bunyodkor“ klubini 2:1 hisobida magʻlubiyatga uchratdi va Oʻzbekiston Kubogi sohibiga aylandi. Chempionat yakuni boʻyicha toʻqqizinchi marotaba bronza sovrindoriga aylandi.

2016-yilgi futbol mavsumi omadli boshlandi. „Nasaf“ klubi 2016-yil 17-fevral kuni Toshkent shahridagi „Bunyodkor“ stadionida boʻlib oʻtgan Oʻzbekiston Superkubogi uchrashuvida amaldagi mamlakat chempioni – „Paxtakor“ jamoasi ustidan 1:0 hisobida gʻalaba qozondi va oʻz tarixida birinchi marta Oʻzbekiston Superkubogi sohibi boʻldi.

2017-yilgi mavsumda „Nasaf“ oʻz tarixida ikkinchi bor kumush medalni qoʻlga kiritdi. Bu orqali OCHL-2018 musobaqasini pley-off bosqichidan boshlaydigan boʻldi. Roʻziqul Berdiyev uchinchi marta OʻFF tomonidan „Yilning eng yaxshi murabbiyi“ sifatida eʼtirof etildi.

2020-yilgi futbol mavsumida oʻz tarixida uchinchi bor kumush medalini oldi. Roʻziqul Berdiyev oʻz murabbiylik faoliyati davomida toʻrtinchi bor Oʻzbekistonning eng yaxshi murabbiyi deb topildi. 2020-yilda oʻrinbosarlar jamoasi ham sovrinli oʻrinlardan joy oldi va chempionatning bronza medallari bilan taqdirlandi. „Nasaf“ U-18 jamoasi esa qatorasiga uchinchi marta mamlakat chempionligini qoʻlga kiritdi.

2021-yilda jamoa 10 yillik tanaffusdan soʻng yana Osiyo Kubogida ishtirok etdi. Jamoa OFK Kubogi finaligacha yetib bordi. Bahraynda boʻlib oʻtgan final uchrashuvida „Al-Muharraq“ jamoasiga magʻlub boʻldi. Joriy mavsumda 41 rasmiy uchrashuv oʻtkazgan jamoa sovrinsiz qolmadi. Samarqandda boʻlib oʻtgan Oʻzbekiston Kubogi finalida Toshkentning „Paxtakor“ jamoasi bilan kuch sinashdi va yakunda bir kishi kam boʻlib qolgan jamoa 1:2 hisobida gʻalaba qozondi.

Oʻzbekiston Superligasi 2023-yilgi mavsumini Nasaf jamoasi 4-aprel kuni Qarshi markaziy stadionida „Andijon“ klubiga qarshi bahs bilan boshladi. Oʻyin andijonliklarning 1:0 hisobidagi gʻalabasi bilan yakunlangan. Superliga 2-turini Qarshi jamoasi Toshkentning „Turon“ jamoasiga qarshi oʻtkazgan va 2:1 hisobida gʻalaba qozonishgan.

Superliganing 3-tur uchrashuvida Nasaf Buxoro klubi mehmoni boʻlgan va kichik 1:0 hisobida gʻalaba qozonishganhttps://pfl.uz/uzb/m/match/15209. 4-tur oʻyinida Qizilqum mehmoni boʻlgan qarshiliklar 1:1 hisobidagi oʻyin bilan tugadihttps://pfl.uz/uzb/m/match/15210. Beshinchi turda Nasaf futbolchilari Surxon jamoasi ustidan 3:2 hisobida gʻalaba qozonishganhttps://pfl.uz/uzb/m/match/15224. Superliganing oltinchi tur bahsida Bunyodkor mehmoni boʻlgan Nasaf jamoasi 1:1 hisobidagi durrang natijani qayd etishdi. Superliganing yettinchi tur bahsida Olimpik jamoasini qabul qilib 3:0 hisobidagi ishonchli gʻalaba erishishgan. Toʻqqizinchi tur bahsida qarshliklar Navbahor futbol klubi bilan bahslashgan, oʻyin 0:0 hisobidagi durang bilan yakunlangan. Oʻninchi tur bahsida Metallurg jamoasini 2:1 hisboda magʻlubiyatga uchratishgan. Oʻn ikkinchi turda Soʻgʻdiyona mehmoni boʻlgan qarshiliklar 2:1 hisobida gʻalaba qozonishgan. Superliganing oʻn uchinchi turida Toshkentning OKMK klubini qabul qilgan Nasaf jamoasi 2:0 hisobida gʻalaba qozongan. Oʻn toʻrtinchi tur bahsida nasaf jamoasi Andijon mehmoni boʻlishgan, oʻyin 0:0 hisobidagi durrang bilan yakunlanganhttps://pfl.uz/uzb/m/match/15644. Superliganing oʻn beshinchi tur bahsida Qarshi jamoasi Turnon futbol klubiga 1:0 hisobida imkoniyatni boy berishgan. Keyingi turni Qarshining Nasaf jamoasi oʻz uy stadionida Buxoro futbol klubiga qarshi oʻtkzilishi rejalashtirilgan.

Jamoa tarkibida eng koʻp maydonga chiqqan oʻyinchi – Roʻziqul Berdiyev (314 marotaba). Jamoaning eng yaxshi toʻpurari – Zafar Xolmurodov (181 ta gol). Bir mavsumda eng koʻp toʻp kiritgan futbolchi – Zafar Xolmurodov (30 ta, 2000-yil). Eng yirik gʻalabasi – 7:0 („Metallurg Bekobod“, 2004-yil), 8:1 („Andijon“, 2004-yil). Eng yirik magʻlubiyati – 0:6 („Andijon“, 1998-yil).

 Stadion 
Qarshi shahridagi „Markaziy“ oʻyingohi 2006-yilda Qarshi shahri mezbonlik qilgan „Umid nihollari“ musobaqasi uchun qurilib, foydalanishga topshirilgan. 2008-yilda „Nasaf“ futbol klub uy uchrashuvlarini aynan shu oʻyingohda qabul qilishni boshlagan.

„Markaziy“ oʻyingoh turli xil xalqaro musobaqalar OFK Kubogi, Osiyo Chempionlar ligasi, 21 yoshlilar oʻrtasidagi Osiyo Kubogi musobaqasi oʻyinlariga mezbonlik qilgan. 2011-yilda Qarshi shahrida boʻlib oʻtgan OFK Kubogi finalida „Nasaf“ jamoasi Quvaytning „Quvayt SK“ jamoasini 2:1 hisobida magʻlubiyatga uchratib Oʻzbekistondagi klublar oʻrtasida birinchi boʻlib xalqaro musobaqa gʻolibligini qoʻlga kiritgan.

2006-yilda foydalanishga topshirilgan. 2011 va 2017-yillarda qaytda taʼmirlangan. Dastlab oʻyingoh 16 000 muxlisga moʻljallangan boʻlsa, hozirgi vaqtda 21 000 muxlisni oʻz bagʻriga sigʻdira oladi. Oʻyingohda 4 ta kiyim almashtirish xonasi, 12 ta yuqori martabali mehmonlar VVIP xonasi, 900 VIP oʻrindiqlari, 2 ta tibbiyot xonasi, 2 ta hakamlar xonalari mavjud.

 Ichki oʻyinlar tarixi 

 Mavsum Liga Oʻzbekiston Kubogi Toʻpurar Bosh murabbiy Divizion Oʻrin Oʻyinlar Gʻalaba Durang Magʻlubiyat UG OʻG O Nomi Liga1997163415811685753Chorak final Baxtiyor Davlatov16 Viktor Borisov199815301299433145Chorak final Anvar Berdiyev
 Roʻziqul Berdiyev9 Viktor Borisov   Viktor Makarov19991113010515425435Yarim final Anvar Berdiyev12 Viktor Makarov200013382675925285 Zafar Xolmurodov30 Bahrom Hakimov200113342257824771Yarim final Zafar Xolmurodov21 Bahrom Hakimov200214301848593858Yarim final Zafar Xolmurodov
 Otabek Qilichev8 Bahodir Davlatov200314301938584060Ikkinchi oʻrin Zafar Xolmurodov16 Bahodir Davlatov2004142617366631541/8 final Zafar Xolmurodov29 Bahodir Davlatov200513261637503151Chorak final Zafar Xolmurodov24 Oleg Morozov2006133022446333701/8 final Vitaliy Alekperov15 Bahrom Hakimov2007163013512434344Chorak final Zafar Xolmurodov17 Vladimir Fomichyov20081930105152836351/8 final Jasur Boboyev7 Viktor Kumikov200913301677482755Yarim final Ilhom Shomurodov10 Viktor Kumikov2010132613763020461/8 final Ilhom Shomurodov6 Viktor Kumikov  Anatoliy Demyanenko201112261583431553Ikkinchi oʻrin Andrejs Perepļotkins7 Anatoliy Demyanenko201214261475372049Ikkinchi oʻrin Artur Gevorkyan9 Roʻziqul Berdiyev  Usmon Toshev201313261844642758Ikkinchi oʻrin Artur Gevorkyan18 Roʻziqul Berdiyev201413261673452155Yarim final Artur Gevorkyan18 Roʻziqul Berdiyev201513301956462062Gʻolib Ilhom Shomurodov12 Roʻziqul Berdiyev201613301893461363Ikkinchi oʻrin Dragan Cheran12 Roʻziqul Berdiyev201712302028581862Yarim final Dragan Cheran19 Roʻziqul Berdiyev20181732121193938341/8 final Bobur Abduxoliqov13 Roʻziqul Berdiyev201917269611342733Yarim final Xumoyun Murtozoyev14 Roʻziqul Berdiyev202012261583471953Yarim final Bobur Abduxoliqov17 Roʻziqul Berdiyev202114261367422445Gʻolib Husayin Norchayev13 Roʻziqul Berdiyev2022132613103371649Gʻolib Husayin Norchayev9 Roʻziqul Berdiyev202312261394311648Gʻolib Husniddin Aliqulov5 Roʻziqul Berdiyev202411261574351852Guruh bosqichi Zoran Marušić9 Roʻziqul Berdiyev2025133016113512359Guruh bosqichi Husayin Norchayev14 Roʻziqul Berdiyev

 Xalqaro maydondagi oʻyinlar 
MusobaqaOʻGʻDMUGQGKlublar oʻrtasidagi Osiyo chempionati 9 5 2 2 17 14OFK kubogi 26 19 3 4 70 20Osiyo Chempionlar ligasi 43 13 12 18 46 55Jami 78 37 17 24 133 89
MavsumMusobaqaBosqichKlubUySafarNatija2001-02Osiyo chempionlar kubogiBirihchi raund FK Köpetdag Aşgabat1-03-04-0Second round Umed Dushanbe4-13-27-3Chorak final Al-Kuwait1-1Ikkinchi Esteghlal1-1 Al-Wahda2-1Yarim final Suwon Samsung Bluewings0-3Uchinchi oʻrin uchun Esteghlal2-52010OFK kubogiC guruhi Al-Ahed4-04-0Ikkinchi Al-Jaish2-11-1 Kazma1-20-0Nimchorak final Al-Karamah0-12011OFK kubogiA guruhi Al-Ansar3-04-1Birinchi Al-Tilal7-13-2 Dempo9-04-0Nimchorak final Al-Faisaly2-1Chorak final Chonburi0-11-01-1 
(4-3 p)Yarim final Al-Wehdat1-01-12-1Final Al-Kuwait2-12012Osiyo chempionlar ligasiA guruhi Al-Jazira2-41-4Toʻrtinchi Esteghlal0-20-0 Al-Rayyan0-11-32014Osiyo chempionlar ligasi2-saralash bosqichi El Jaish1-52015Osiyo chempionlar ligasiD guruhi Tractor Sazi2-12-1Uchinchi Al-Ahli0-01-2 Al-Ahli0-10-02016Osiyo chempionlar ligasiD guruhi Al-Ahli2-11-2Toʻrtinchi El Jaish0-00-1 Al-Ain1-10-22017Osiyo chempionlar ligasi2-saralash bosqichi Al-Hidd4-0Play-off bosqichi Al-Fateh0-12018Osiyo chempionlar ligasiPlay-off bosqichi Al-Faisaly5-1C guruhi Persepolis0-00-3Uchinchi Al-Wasl1-02-1 Al-Sadd1-00-42021OFK kubogiF guruhi Alay4-0Birinchi Khujand3-0 Altyn Asyr2-0Markaziy Osiyo Zona finali Ahal3-2Inter-zona play-off yarim finali ATK Mohun Bagan6-0Inter-zona play-off finali Lee Man3-2 Final Al-Muharraq0-32022-yilOsiyo chempionlar ligasiPlay-off bosqichi Baniyas2-0E guruhi Al-Sadd3-11-1 Ikkinchi Al-Wehdat2-02-2 Al-Faisaly0-10-0Nimchorak final Al-Shabab2023-yilOsiyo chempionlar ligasiB guruhi Al-Faisaly3-10-1Birinchi Al-Sadd3-1? Sharjah1-11-0Nimchorak final Al Ain0-02-11-2

 Yutuqlar 
 Oʻzbekiston Superligasi chempioni: (1)
 2024
 Oʻzbekiston Superligasi kumush medali sovrindori: (4)
 2011, 2017, 2020, 2023
 Oʻzbekiston Superligasi bronza medali sovrindori: (7)
 2000, 2001, 2005, 2006, 2009, 2010, 2013, 2014, 2015, 2016, 2022, 2025
 Oʻzbekiston Kubogi sohibi: (4)
 2015 , 2021, 2022, 2023
 Oʻzbekiston Kubogi finalchisi: (5)
 2002, 2003, 2011, 2013, 2016
 Oʻzbekiston Superkubogi sohibi: (4)
 2016, 2023, 2024, 2025
 Osiyo Chempionlar Ligasi yarim finalchisi: (1)
 2001/02
 AFC Kubogi sohibi: (1)
 2011
 AFC Kubogi finalchisi (1)
 2021
 „Halol oʻyin uchun“ sovrini sohibi.
 2011, 2022

 Texnik xodimlar 

 Murabbiylar shtabi 
LavozimIsmBosh murabbiy Roʻziqul BerdiyevKatta murabbiy Shuhrat ToshpoʻlatovJismoniy tayyorgalik murabbiyi Ilnur SibagatulinDarvozabonlar murabbiyi Valeriy KarpenkoDarvozabonlar murabbiyi Asliddin HasanovTahlillchi Davron KarimqulovMassajchi Andrey BezborodovMassajchi Hamza MavlonovBosh shifokor Maʼruf BerdiyevAsosiy jamoa maʼmuri Alisher TurdiqulovTasvirchi Anvar Tukayev

 U21 jamoasi Murabbiylar shtabi 
LavozimIsmBosh murabbiy Zafar XolmurodovKatta murabbiy Ikrem RepatovSeleksioner Hamza KarimovMurabbiy Kenja ToʻrayevTahlillchi Davron KarimqulovShifokor Sanjar SaidovShifokor Dilshod AshirovJamoa maʼmuri Shavkat Umirov

 Boshqaruv 
LavozimIsmPrezidentShuhrat AslanovBosh direktorAlisher YusupovSport direktoriSergey KucherenkoTexnik direktorBotir Qorayev

 Futbolchilar 
 Birinchi jamoa tarkibi 
 holatiga koʻra




 U21 jamoasi tarkibi 

 U19 jamoasi tarkibi 

 Ijaraga berilgan futbolchilar 

 Bosh murabbiylari tarixi 
Ismi sharifiFaoliyati davri Viktor Borisov1997—1998 Viktor Makarov1998—1999 Bahodir Davlatov2000—2004 Oleg Morozov2005 Bahrom Hakimov2006 Vladimir Fomichyov2007 Viktor Kumikov2008—2010 Anatoliy Demyanenko2010—2012 Roʻziqul Berdiyev2012 Usmon Toshev2012 Roʻziqul Berdiyev2012—

 Mashhur futbolchilar 
 Vladimir Dalganov
 Talyat Shayxametov
 Asror Aliqulov
 Sergey Andreyev
 Roʻziqul Berdiyev
 Erkin Boydullayev
 Shohrux Gadoyev
 Murod Zuxurov
 Islom Inomov
 Botir Qorayev
 Maqsud Karimov
 Yaroslav Krushelnitskiy
 Kamoliddin Murzoyev
 Fozil Musayev
 Shavkat Salomov
 Kenja Toʻrayev
 Lutfulla Toʻrayev
 Artyom Filiposyan
 Noʻmon Hasanov
 Aleksandr Xvostunov
 Vladimir Shishelov
 Alisher Toʻychiyev
 Shuhrat Mamajonov
 Ramaz Jabnidze
 Kaxa Gogoladze
 Artur Gevorkyan
 Oleg Bejenar
 Gheorghe Boghiu
 Sergey Krot
 Dmitriy Kozachenko
 Anatoliy Matkevich
 Nikolay Pavlenko
 Andrey Yakovlyev
 Andrey Pereplyotkin
 Ivan Bošković
 Đorđe Ivelja
 Bojan Mališić
 Aleksandar Petrović

 Yana qarang 
 Nasaf futbol klubi mavsumlari ro‘yxati
 Oʻzbekiston futbol klublari Osiyo kuboklarida

 Manbalar 

 Havolalar 

 Klub vebsayti

 Transfermarkt

Turkum:Nasaf Qarshi
Turkum:Oʻzbekiston futbol klublari
Turkum:Qashqadaryo viloyati futbol klublari
Turkum:Qarshida sport
Turkum:Oʻzbekiston kubogi gʻoliblari
Turkum:Oʻzbekiston Superkubogi gʻoliblari
Turkum:AFC Kubogi gʻoliblari
Turkum:Oʻzbekiston Superligasi jamoalari
Turkum:1986-yilda Oʻzbekistonda tashkil etilganlar
Turkum:1986-yilda tashkil etilgan futbol klublari
Turkum:Alifbo boʻyicha futbol klublari